'સુરેન્દ્રનગરમાં પાણીનો દુકાળ હતો. દિકરીઓને ભણતર છોડી માટલા લઇ પાણી લેવા જવું પડતું હતું. આજે નર્મદા યોજના પછી આખો સુરેન્દ્રનગર જિલ્લો લીલોછમ થઇ ગયો છે. આજે પહેલા કરતા સવા ગણીજમીનમાં વાવેતર શક્ય બન્યું છે અને નર્મદાના પાણીનો લાભ મળ્યો છે. આ ધરતીને પાણીદાર બનાવવાના અભિયાનને અમે પ્રાથમિકતા આપી છે. આ પાણી પહોંચવાના કારણે વિકાસ કેવો થાય છે તે જુઓ, આજે કપાસનું ઉત્પાદન ચારગણું થયું છે. મગફળીનું ઉત્પાદન 10 લાખ ટન હતું, આજે તેમાં અઢીગણો વધારો થયો છે. આરોગ્ય ક્ષેત્રમાં પણ મોટું પરિવર્તન આવ્યું છે. પીવાનું શુદ્ધ પાણી શક્ય બન્યું છે. નર્મદાનો સૌથી વધુ લાભ સુરેન્દ્રનગરને મળશે, આવનારા દિવસોમાં આ જિલ્લો ખેતી, લઘુઉદ્યોગ અને ટુરિઝમમાં શિરમોર બનશે.'